open-index/open-wikipedia-markdown huggingface dataset:
Movement for the Restoration of the Ten Commandments of God

**Movement for the Restoration of the Ten Commandments of God** var en frikirke i Uganda. Sekten var katolsk, men la vekt på de ti bud og troen på apokalypsen. Medlemmene lærte å ikke snakke med utenforstående for ikke å bryte mot budet om å bære falsk vitnesbyrd. Derfor var relativt lite kjent om sekten.

I mars år 2000 ble minst 336 medlemmer funnet døde i sin kirke, som var brunnet ned og var låst utenifra. Etter dette ble det funnet massegraver i og omkring lederens hus og de totale dødssife har blitt oppjustert til mellom 660 og 1 000. Om de senere sifrene skulle være rett innebærer det flere offer enn Folkets tempel sitt masseselvmord i Guyana 1978.
Georgina (elv)

**Georgina River** er ei elv Queensland og Nordterritoriet i Australia. Den er den nordvestligste av de tre store elvene i Channel Country (De andre er Diamantina og Cooper Creek). 

Elva har utspring fra sørhellingen av Barkly Tableland i Northern Territory, og får tilløp fra de sideelvene Burke, Hamilton, Pituri Creek, Ranken, Templeton, Moonah Creek, Woodroffe og Sandover, som dannes over et stort område lengst vest i Queensland og øst i Northern Territory. Elva renner i sørøstlig retning inn i Queensland. Etter Machattiesjøen renner den videre som **Eyre Creek**, til den i det nordøstre hjørnet av South Australia løper sammen med Diamantina og danner elva Warburton. I ekstremt vannrike år når denne elva helt fram til Eyresjøen.

Georgina har et nedbørfelt på hele 232&nbsp;000&nbsp;km², men på grunn av det tørre klimaet er den årlige avrenningen på bare 0,7&nbsp;km³. Det er imidlertid en så ekstrem variasjon at i mange år, som 1905, 1928 og 1961, har avrenningen vært null i hele nedslagsfeltet, men den i svært våte år, som 1974, 1977 og 2000, har vær så høy som 6,28&nbsp;km³.

## Referanser
Type 11 LMG

**Type 11 lett maskingevær** er et maskingevær fra Japan.

Etter å ha kriget i den russisk-japanske krig ble den japanske hæren overbevist om nødvendigheten av maskingevær for å gi støtteild for fremrykkende infanteri. Dette fikk de også se ved førstehåndsobservasjoner under første verdenskrig. Hærens tekniske avdeling fikk i oppdrag å lage et lett maskingevær som var enkelt for infanteriet å transportere. Resultatet ble Type 11 LMG, oppkalt etter det 11 året under keiser Yoshihito av Japan (1922). Våpenet var det første lette maskingevær som ble masseprodusert i Japan, og det eldste lette maskingevær som var i tjeneste i Stillehavskrigen. Det ble erstattet av Type 96 LMG i 1936.

Produksjonen stoppet i 1941 og 29 000 eksemplarer ble bygget.

## Se også
* Liste over maskingeværer

## Eksterne lenker
*
Werther-effekt

**Werther-effekt** (også **selvmordssmitte** eller **klusterselvmord**) er et fenomen som oppstår når en, oftest kjent, persons selvmord medfører at andre begår selvmord, ofte på lignende måte. Fenomenet kan oppstå for eksempel på en skole, eller i samfunnet generelt.

Det påstås at mange begikk selvmord etter at Kurt Cobain, sanger i rockgruppen Nirvana, tok livet sitt i april 1994. Et annet tilfelle av det som kan kalles for Werther-effekten er Yukiko Okada, som var en kjent popartist fra 1980-tallet. Hennes selvmord i 1986 ble fremstilt i media på uaktsomt vis, noe som antas å ha ført til et sprang i selvmordsstatistikken i perioden etter hennes dødsfall. 

Werther-effekten spiller på imitasjon av suicidal adferd, som ved når et selvmord blir publisert eller beskrevet i fiksjoner. Termen *Werther-effekt* har sin opprinnelse i romanfiguren Werther, som er hovedperson i Goethes roman *[[Den unge Werthers lidelser]]* fra 1774. Denne romanen er et av de tidligste kjente assosiasjoner mellom media og selvmord. Ikke lenge etter utgivelsen i 1774 begynte folk å etterlikne figuren Werther i romanen ved å kle seg i blå jakke og gule bukser som han gjorde i boka. Ifølge historien tar Werther sitt eget liv med en pistol etter at han blir avvist av kvinnen han var forelsket i. Også dette ble en trend folk fremstilte i virkeligheten ved å ta livet sitt på samme vis. Det var nettopp av denne grunnen boken ble forbudt i flere deler av Europa. Denne hendelsen brakte dermed fram uttrykket «Werther-effekten», som er benevnelsen for imitasjonsselvmord. Begrepet ble satt i gang av Phillips gjennom hans studier i 1974 .

Werther-effekten forutsier ikke bare en kommende økning av selvmord, men også måten flertallet av selvmordsofrene i etterkant vil begå selvmord på. Dette kommer av at selvmordet som ble publisert får stor oppmerksomhet, som videre fører til at folk imiterer metoden som ble utført. Det kan hende folk som så opp på personen som døde ser på selvmordet som romantisk eller glamorøs handling, som får dem til å tro at det å ende sitt eget liv på samme måte vil bringe noe positivt ut av det.

## Referanser


## Eksterne lenker
* ''Attitudes Toward Suicide in Peers Affected by a Point Cluster of Suicides as Adolescents''
* ''Imitation and Suicide: A Reexamination of the Werther Effect''
Folkets tempel

**Folkets tempel** (engelsk: *Peoples Temple*) var en amerikansk nyreligiøs sekt grunnlagt av Jim Jones i 1955. Sekten er mest kjent for sitt kollektive selvmord i Guyana den 18. november 1978.

Jones la vekt på sin helbredelsesevne og sin guddommelige maktposisjon. Sekten emigrerte til Guyana der han etablerte et «sosialistisk mønstersamfunn» med tusen trofaste disipler og med seg selv som Messias. Høsten 1978 foretok kongressmedlemmet Leo Ryan undersøkelser på stedet sammen med et TV-team. Han ble drept sammen med flere andre som var med. Samme natt ba Jim Jones alle sine disipler drikke gift under en seremoni. Noen få rømte unna. I alt 913, inkludert Jones selv, omkom i dette selvmordet.
EM i turn for menn 2000

Det 24. europamesterskapet i turn for herrer ble arrangert i Bremen i Tyskland 25.-28. mai 2000.

Norge stilte med fullt lag i lagkonkurransen, og endte på 19.-plass av de 26 lagene. På det norske laget stilte Espen Inge Jansen, Lars Petter Jensen, Arve Jørgensen, Tor Einar Refsnes og Flemming Solberg. Kim Holmen stilte i tillegg i juniorkonkurransen. 

Individuelt ble Flemming Solberg beste nordmann, med 14.-plass og 55,112 poeng. 

## Resultater
### Lagkonkurranse

### Individuell mangekamp

### Apparatfinaler
#### Frittstående

#### Bøylehest

#### Ringer

#### Hopp

#### Skranke

#### Svingstang

## Medaljeoversikt

## Se også
* Europamesterskapet i turn 2000 for kvinner

## Eksterne lenker
* Offisielle resultater (zip)
Kapuas

**Kapuas** (indonesisk: *Sungai Kapuas*) er ei elv i provinsen Kalimantan Barat på øya Borneo i Indonesia. Den er 1&nbsp;143&nbsp;km lang, og er med det den lengste elva i Indonesia, og også verdens lengste elv på ei øy, såvidt lengre enn Sepik på Ny-Guinea. Den har et nedbørfelt på 97&nbsp;000&nbsp;km³, og en middelvannføring på 5&nbsp;000&nbsp;m³/s.

Elva har utspring i Kapuas Hulu-fjellene nær grensa til Sarawak i Malaysia. Den renner herfra mot vest, og munner ut i Sør-Kina-havet rundt 20&nbsp;km sør for byen Pontianak. Elva drenerer de vidstrakte våtmarksområdene og oversvømte skogene ved Sentarumsjøen, som er vernet som naturreservat.

Elva er seilbar over mesteparten av sin lengde, og er en hovedåre for transport i Kalimantan Barat. Den benyttes til transport av tømmer fra øyas indre, og for tilgang til bosetningene langs elva. Elva krysses av bare ei bru, ved Sanggau, rundt 400 kilometer fra munningen.
Grovbrød

**Grovbrød** er et brød hvor minst 50 prosent eller mer av melmengden er sammalt mel, hele korn eller kli.

Ekstra grovt brød har 75–100 prosent sammalt mel eller hele korn. Norske helsemyndigheter anbefaler grove kornvarer. Grovt brød inneholder flere næringsstoffer enn fint brød. De er en viktig kilde til kostfiber. Grovt brød har også flere vitaminer og mineraler enn mindre grovt brød. Ekstra grovt brød gir to til tre ganger så mye kostfiber som fint brød, f.eks. loff.

## Kilder
* Opplysningskontoret for brød og korn
Fleinvær

**Fleinvær** er en øygruppe i Gildeskål kommune, ca. to mil sørvest for Bodø. Øygruppen består av et utall av lave øyer, holmer og skjær. Det sies at Fleinvær har like mange øyer som det er dager i et år.

Arkeologiske undersøkelser viser at Fleinvær har vært befolket siden 800-tallet. Mesteparten av bebyggelsen ligger på de sentrale øyene Mevær og Sørvær, med spredt bebyggelse på øyene rundt disse. 

## Eksterne lenker
* Nettsted for Fleinvær 

* www.thearctichideaway.com
Fiat-penger

**Fiat-penger** er penger uten en iboende verdi. Det er penger (mynter og sedler) som er erklært for å være penger, men der utstederen ikke har dekning (i for eksempel gullreserver) til å innløse dem i realverdier. Det er utelukkende tiltroen til at den neste kjøperen i rekken også vil akseptere myntene og sedlene som penger, som gir dem status som betalingsmiddel. Ordet «fiat» kommer fra latin og betyr «la det skje». 

Det offentlige har makt til å endre lover og skattlegge sine innbyggere. I så måte avhenger ikke verdien av pengene utstedt av en nasjons sentralbank av gullreservene, men det offentliges makt til å skattlegge, ilegge avgifter, eller for eksempel konfiskere eller inndra andre verdier for eksempel i form av edelt metall. 

Historisk sett har også privatbanker kunnet utstede papirpenger. Dette er en praksis som ikke lenger er i vanlig bruk, men de skaper fortsatt digital fiat gjennom lån. De fleste valutaer i verden er fiat-penger, deriblant amerikansk dollar, euro og norsk krone.

Motsetningen til fiat-penger er penger som har en iboende verdi, for eksempel mynter i kraft av sin egen metallverdi eller en garanti om at pengens verdi vil bli vekslet inn i en realverdi, slik som gull eller sølv. Mynter som inneholder edelmetaller, men hvis pålydende overstiger metallverdien, er imidlertid fortsatt for fiat-penger å regne.

Begrepet er ikke vanlig brukt i økonomistudier, men forekommer ofte hos libertarianere og i frimanns-miljøer der man gjerne hevder at det nåværende økonomiske systemet ikke er bærekraftig over tid. 

## Bildegalleri

Fil:The City Bank Of Sydney 20 pound note.jpg|Pengeseddel fra Australia, utstedt privat rundt 1900
Fil:100 million front.JPG|I Zimbabwe er tilliten til de statlige fiat-pengene så lav at det har ført til hyperinflasjon


## Referanser
James (Dakota)

**James River**, også kjent under navnet ***Dakota***, er en elv i delstatene Nord-Dakota og Sør-Dakota i USA.

Den er en sideelv til Missouri og er &nbsp;km lang og har et nedslagsfelt på &nbsp;km². Elva begynner i den sentrale delen av Nord-Dakota, og renner i en hovedsakelig sør-sørøstlig retning gjennom et flatt prærielandskap. James River munner ut i Missouri ved byen Yankton i Sør-Dakota.

Den største byen langs elva er Aberdeen.

## Referanser
Wilhelm Schott

**Wilhelm Schott** (født 3. september 1802 i Mainz i Tyskland, død 21. januar 1889 i Berlin) var en tysk orientalist og sinolog.

Schott studerte først østasiatiske språk ved Berliner Universität, og holdt allerede i 1833 forelesninger om kinesisk språk og kinesisk filosofi. I 1838 ble han professor ved  Universität Mainz. Han underviste i tyrkisk, persisk, kinesisk, mandsjuisk, mongolsk, tibetansk, finsk, ungarsk, tsjagatai og japansk.

## Verker
* *Versuch über die tatarischen Sprachen*. Berlin (1836)
* *Verzeichnis der chinesischen und mandschu-tschungusischen Bücher und Handschriften der Berliner Bibliothek*. Berlin (1840)
**De Lingua Tschuwaschorum: dissertatio.* Berolini (1841)
**Über das altaische oder finnisch-tatarische Sprachengeschlecht*. Berlin (1847)
* *Das Zahlwort in der tschudischen Sprachenklasse*. Berlin (1852)
* *Entwurf einer Beschreibung der chinesischen Litteratur*. Berlin (1854)
* *Altaische Studien*. Heft 1-5. Berlin (1860-72)
* *Zur Beurteilung der Annamitischen Schrift und Sprache*. Berlin (1855)
* *Über die sogenannten Indochinesischen Sprachen, insonderheit das Siamesische*. Berlin (1856)
* *Die Cassiasprache*. Berlin (1859)
* *Chinesische Sprachlehre*. Berlin (1857)
* *Zur japanischen Dicht- und Verskunst*. Berlin (1878)
* *Über die Sprache des Volkes Rong auf [[Sikkim]]*. Berlin (1882)
* *Die finnische Sage von Kullerwo*. Berlin (1852)
* *Über die esthnische Sage von Kalewi-poeg*. Berlin (1863)
* *Über die (hochasiatische) Sage von Gesser-Chan*. Berlin (1851)
* *Über den Buddhismus in Hochasien und in China*. Berlin (1844)
* *Zur Litteratur des chinesischen Buddhismus*. Berlin (1873)
* *Älteste Nachrichten von Mongolen und Tataren*. Berlin (1846)
* *Das Reich Karachatei oder Li-Liao*. Berlin (1849)
* *Über die echten Kirgisen*. Berlin (1865)
* *Zur Uigurenfrage*. 2 Tle. Berlin (1874–75)

## Referanser
Samuel Kidd

**Samuel Kidd** (født 1804, død 1843) var en britisk protestantisk misjonær i Malacca og senere universitetsprofessor innen Kinakunnskap.

Under sine år som misjonær i Orienten lærte han å skrive og tale kinesisk. Han ble etterpå utnevnt som den første professor i kinesisk ved ''University College'' i London. 

## Verker
* *China, or, Illustrations of the Symbols, Philosophy, Antiquities, Customs, Superstitions, Laws, Government, Education, and Literature*. London: Printed for Taylor and Walton, 1841.
* *Lecture on the Nature and Structure of the Chinese Language*. London: Taylor and Walton, 1838.

## Referanser
Unge mødre

***Unge mødre*** er en norsk dokumentarserie om unge mødre som gikk på FEM fra 2008 til 2016. Serien forsøkte å vise realiteten ved å være en ung mor i Norge. Serien fulgte jenter fra 16 til 21 år fra alle steder i landet. De unge mødre tok sikte på å vise et usensurert innblikk i hvordan det var å bli mamma i ung alder og hvilke fordeler og ulemper dette førte med seg.

Serien er en norsk versjon av den danske serien *De unge mødre* (2005–2022).

Serien hadde gode seertall, sett i forhold til den lille markedsandelen til FEM.

I 2012 kom spin-off-serien *Unge mødre gifter seg.* Denne var på åtte episoder og gikk en sesong. 

## Referanser
Chindwin

**Chindwin** (burmesisk: *Chindwin Myit*) er ei elv i Burma (Myanmar), den største sideelva til Irrawaddy. Elva ligger i sin helhet i Burma.

Chindwin har utspring i Hukawngdalen, hvor elvene Tanai, Tabye, Tawan og Taron løper sammen. Elva renner i en hovedsakelig sørvestlig retning til byen Mingin, hvor den snur mot sørøst og renner ut på Burmas brede sentrale sletteland. Byen Monywa ligger på elvas venstre bredd. Den munner ut i Irrawaddy gjennom flere løp, de fjerneste opp til 35 kilometer fra hverandre, som danner en rekke av lave, delvis befolkede øyer. 

De største sideelvene er Uyu, Yu og Myittha.

## Eksterne lenker
* The Chindwin River
Haapsalu

**Haapsalu** er en by i det vestlige Estland. Byen ligger i en vik på Estlands skjærgårdskyst mot Østersjøen. Byen betraktes som sentrum for estlandssvenskenes «Aiboland». Haapsalu er administrasjonssenter i Haapsalu bykommune og Lääne fylke.

Navnet *Haapsalu* betyr «Ospelunden»; osp heter *haab* på estisk. Navnet er belagt i skriftlige kilder fra 1200-tallet. Den tyske og svenske navneformen *Hapsal* og den latviske formen *Hāpsala* er tilpasninger av det estiske navnet.

Haapsalu fikk byrettigheter i 1279, men byens historie strekker seg tilbake til 1263, da den ble valgt til den katolske biskopens høysete for Lääne og Saare. Biskopkatedralen ble fullført i andre halvdel av 1200-tallet. Midt i byen finner vi også en middelalderborg – biskopens fort. Det 38 meter høye tårnet er intakt, og kan besøkes. Borgen var i en periode svensk, og er delvis bygd av svensker. 

På 1800-tallet var Estland en del av Russland. Med sin beliggenhet ved Østersjøen var Haapsalu spa og endestasjon på jernbanen fra Tallinn, en avgrening av den baltiske jernbane ut fra Keila. Derfor har den lille byen en overdimensjonert jernbanestasjon. 

Det ble anlagt et spa her i 1825, det ble besøkt av de siste fire russiske tsarene, og Pjotr Tsjajkovskij tilbragte en hel sommer her. Han markerte denne sommeren med fire små pianostykker kalt *Souvenir de Hapsal*.

Under den kalde krigen hadde Sovjetunionen en stor militær flyplass ved Haapsalu. Byen var sterkt preget av forfall da russerne overlot byen til estlenderne i 1991, men er nå nesten helt restaurert, og har igjen blitt det pittoreske kurstedet den en gang var.

Den kjente illustratøren Ilon Wikland, som har illustrert mange av Astrid Lindgrens bøker, bodde som barn hos sin farmor i Haapsalu fra 1939 til 1944. Da andre verdenskrig var slutt, sørget farmoren for at hun ble sendt som krigsflyktning til Stockholm, der hun fikk bo hos en tante. Ilon Wikland har sammen med Rose Lagercrantz utgitt et par bildebøker som handler om barndommen i Estland og Haapsalu. Andre kjente personer fra byen er komponisten Adolf Vedro og kunstneren Ants Laikmaa. Den lokale maleren Eduard Ole (1898-1995) malte havnen i sin hjemby Haapsalu i 1943, som noe av det siste han gjorde før han flyktet over Finskebukta til Finland.

## Bilder

Haapsalu linnuse varemed1.jpg|Haapsalu slott
Haapsalu linnuse kirik 2012.jpg|Haapsalu slott
Haapsalu linnuse varemed2.jpg|Haapsalu slott
Haapsalu Maarja õigeusu kirik.jpg|Den ortodokse Maria Magdalena-kirken
Haapsalu raekoda 2012.jpg|Kommunehuset i Haapsalu
Haapsalu kuursaal 2012.jpg|Kurbygning
Haapsalu raudteejaama ooteplatvorm.jpg|Perrong på jernbanestasjonen
Haapsalu raudteejaama veetorn.jpg|Vanntårn ved jernbanestasjonen
Haapsalu raudteejaama sepikoda.jpg|Smie ved jernbanestasjonen
Haapsalu raudteejaama ambulants.jpg|Poliklinikk ved jernbanestasjonen
Auruvedur Su 252-94 Haapsalus.jpg|Damplokomotiv Su 252-94
Hapsals_slott_1889.jpg|Haapsalus slott på slutten av 1800-tallet


## Referanser


## Eksterne lenker
* 
* Artikkel om Haapsalu (Hapsal) i Nordisk familjebok / 1800-tallsutgaven
Øivind Berg (fotballspiller)

**Øivind Berg** (født 1976) er en norsk tidligere fotballspiller som i sin aktive karriere spilte for Kongsvinger, Fredrikstad og Hamarkameratene. Berg fikk blant annet 15 kamper for Kongsvinger i Tippeligaen 1998, i tillegg til en rekke kamper for både KIL og HamKam i første divisjon.

## Eksterne lenker
* Fozzum.com – Bergs spillerstatistikk hos Kongsvinger
* HamKam.no – Bergs spillerstatistikk hos Hamarkameratene
Type 96 LMG

**Type 96 lett maskingevær** er et lett maskingevær fra Japan.

Japans første, lette maskingevær, Type 11 LMG, har en mekanisme som gjør at støv og smuss lett kommer inn og forårsaker funksjonsfeil ved bruk i miljøer med mye smuss, sand og søle. Dette førte til at Type 96 kom i 1936, og denne hadde en annen oppbygning slik at disse problemene ble eliminert. Modellen ble bygget etter den tsjekkiske ZB vz 26, som var blitt tatt fra kineserne og undersøkt og funnet tilfredsstillende.

Våpenet bruker samme ammunisjon som Type 11, og begge er gassdrevne og har luftkjøling, og design som stammer fra den franske Hotchkiss-maskingeværet. Hovedforskjellen var det avtakbare våpenmagasinet på Type 96.

## Se også
* Liste over maskingeværer

## Eksterne lenker
*
Kli

**Kli** er det harde ytre skallet på et korn. Kli finnes i mange kornsorter, hvete, havre, bygg, ris, mais og hirse. 

## Innhold
Kli inneholder en stor del cellulosefiber, protein, sunne plantefettstoffer, karbohydrater, vitaminer og mineraler. 

## Bruk
Kli brukes hovedsakelig i grovbrød og müsli.
Mysli

**Mysli** (bokmål og riksmål) eller **müsli** (riksmål) er en frokostblanding av ulike kornsorter, kli, nøtter, havregryn og tørket frukt.

Serveres med melk eller yoghurt, og frisk frukt eller bær hvis ønskelig. Mysli er sunt på grunn av det grove kornet, men enkelte mysliblandinger har mye tilsatt sukker. 

Mysli ble oppfunnet rundt 1900 av den sveitsiske legen Maximilian Bircher-Benner. Det var diettmat for pasientene hans, og var en del av terapien.
Frokostblanding

**Frokostblanding** er en betegnelse for fabrikkfremstilte frokostretter som er blandet, pakket og klar for servering, vanligvis ved å tilsette melk eller yoghurt. 

Blandingene kan bestå av forskjellige kornsorter, tørket frukt, nøtter, puffet ris og søtning i form av sukker eller honning. Enkelte produkter er beriket med vitaminer. I markedsføringen spilles det ofte på helsefordeler, vektkontroll og for eksempel fiberinnhold. Mange frokostblandinger har svært høyt sukkerinnhold og gir sterk blodsukkerstigning etter inntak.

Vanlige frokostblandinger er müsli og forskjellige typer cornflakes. 

## Se også
* Nestlé
* Kellogg Company
* Soll, tradisjonell rett av knust flatbrød med melk og sukker

## Eksterne lenker
* 
* Test av elleve frokostblandinger på det norske markedet
Olenegorsk

**Olenegorsk** (russisk: Оленего́рск &ndash; «Hjortefjellet») er en by i Murmansk oblast i Russland. Byen ligger 112 kilometer sør for Murmansk. Byen hadde  (folketelling 2002: 25&nbsp;166).

## Historie
Jernbanestasjonen *Olenja* ble åpnet i 1916, da Murmanbanen ble bygget. Stasjonsbygningene og en liten bosetning lå øst for jernbanen. Stedet ble viktigere på 1930-tallet, da det ble et knutepunkt for den nye jernbanestrekningen til industribyen Montsjegorsk.

I 1949 startet arbeidet på ei jernmalmgruve og et tilhørende prosesseringaanlegg et par kilometer vest for Olenja stasjon. Samtidig ble det grunnlagt en bosetning for gruvearbeiderne, som fikk bystatus i 1957 under navnet Olenegorsk. Jernbanestasjonen het imidlertid Olenja helt fram til 1980-tallet, da den ble kalt Olenegorsk. 

Hovednæringsveien i byen er fremdeles gruvedrifta, og det meste av produksjonen blir i dag fraktet til Severstal i Tsjerepovets.

## Referanser


## Eksterne lenker
* Olenegorsks historie (russisk)
Langues d’oïl

**Langues d'oïl** er en lingvistisk og historisk betegnelse på de gallisk-romanske språk (franske språk, eller heller de franske dialekter) som hadde sin opprinnelse i de nordlige områdene av romersk Gallia. Dette området utgjør i dag nordlige Frankrike, deler av Belgia (Vallonia), og Kanaløyene. Disse språkene har alle blitt erstattet av standard fransk (en variant av oïl i seg selv) som det offisielle og dominerende språket i disse områdene, unntatt på Kanaløyene hvor engelsk er det dominerende språket.

*Langues d'oïl* er grunnlaget for moderne fransk. *Langues d'oïl* kan bokstavelig oversatt leses som «ja-språkene» (men betyr egentlig «språkene med 'oïl'») og betegnet opprinnelig måten å si 'ja' på, *oïl*, noe som utgjorde et skille mellom det nordlige og sørlige Frankrike. I det sørlige Frankrike var det tilsvarende ordet *oc*, noe som fortsatt blir benyttet, derav betegnelsen *langue d'oc*, eller oksitansk. Det var særlig Dante som bidro til å gjøre begrepet kjent ved å benytte det i sitt verk *De vulgari eloquentia* hvor han beskrev tre språk: *oïl*, *oc* og *si*.

## Historisk
*Langues d'oïl* refererer til de gjensidig forståelige lingvistiske varianter av *romana lingua* som ble snakket i de ovenfor nevnte områdene fra 800-tallet av, (på Kanaløyene siden 900-tallet), og mellom 1000-tallet og 1300-tallet i England (anglo-normannisk språk). Betegnelsen har blitt benyttet helt siden 1100-tallet for disse historiske språkgruppene som en helhet. Av den grunn blir disse språkene også stundom referert til som «gammelfransk», noe som ikke er helt presist.

## Litteratur
**Paroles d'Oïl*, Défense et promotion des Langues d'Oïl, Mougon 1994, ISBN 2905061952
* Sibille, Jean: *Les langues régionales*, 2000, ISBN 208035731X

## Eksterne lenker
* Songs in oïl languages
* Diccionari general occitan
Bonnet Carré Spillway

**Bonnet Carré Spillway** er et flomvern i Mississippielven i den nedre delen av Mississippidalen ved St. Charles Parish, Louisiana, USA, omtrent 19 km vest for New Orleans. Overløpet fører flomvann fra Mississippielven over til Lake Pontchartrain som er forbundet med Mexicogolfen. Det har en kapasitet på 7 millioner liter pr. sekund.

Anlegget krysses av hovedveiene Route 61 og Interstate 10.

## Eksterne lenker
*
Harvey Milk

**Harvey Bernard Milk** (født 22. mai 1930 i Woodmere i Nassau County i New York, død 27. november 1978 i San Francisco i California) var en amerikansk politiker. Han var den første folkevalgte i California som var åpent homofil. Han satt elleve måneder i *San Francisco Board of Supervisors* før han ble myrdet av en annen politiker.

## Liv og politisk karriere
Harvey Milk var ikke åpen om sin homofile legning eller politisk aktiv før han var omkring 40 år. Han forlot da New York City for å bosette seg i San Francisco i forbindelse med en migrasjon av homofile menn som flyttet til Castro-området på 1970-tallet. Områdets voksende politiske og økonomiske makt fremmet Milks interesser. Han stilte opp som kandidat til politiske embeter tre ganger uten suksess. Teatralske valgkampanjer økte imidlertid Milks popularitet, og i 1977 ble han valgt til bystyremedlem i San Francisco, et resultat av breiere sosiale endringer i byen. Harvey Milk beholdt embetet i elleve måneder og var ansvarlig for en kommual bestemmelse som fastslo de homofiles rettigheter. 27. november 1978 ble Milk og borgermesteren George Moscone drept av Dan White, et annet bystyremedlem som nettopp hadde sluttet, men ville ha tilbake jobben. Liberale strømninger i San Franciscos politikk førte til valget av Harvey Milk. Motstanden fra konservativt hold var tydelig i det som skjedde etter drapene. Til tross for sin korte karriere innen politikken, blir Harvey Milk ofte kalt en martyr for de homofiles rettigheter og regnes av mange som et ikon i byens politiske historie.

I 2008 ble Harvey Milk portrettert i spillefilmen *[[Milk]]*. Hovedrollen ble spilt av Sean Penn.

## Avskjed i unåde
Fra 1993 til 2011 hadde de amerikanske styrkene en personalpolitikk som ble kjent som «Don't ask, don't tell». Den innebar at homofile ble tolerert, så lenge de ikke var åpne om legningen sin.

Milk tjenestegjorde som løytnant i den amerikanske marinen under Koreakrigen om bord på ubåtredningsskipet USS «Kittiwake» (ASR-13). Milk er en av tjenestemennene i den amerikanske marinen som ble råket av forbudet mot homofile og bifile i det amerikanske militæret før «don't ask, don't tell» trådte i kraft. Han trakk seg fra marinen i 1955 med det som kalles en «avskjed i unåde». Milk trakk seg for ikke å bli stilt for krigsrett som homofil. I 2021 oppkalte den amerikanske marinen skipet USNS «Harvey Milk» (T-A0-206) etter Milk, for å hedre han.

## Referanser


## Eksterne lenker
* 
* 
* 
*
Nen (elv)

**Nen**, også kalt **Nonni** (kinesisk: 嫩江 pinyin: *Nèn Jiāng*, mandsjuisk:  &ndash; *Non ula*) er ei elv i provinsen Heilongjiang i nordøst-Kina. Den er 1&nbsp;370 kilometer lang, og er den lengste sideelva til Songhua. Den har et nedbørfelt på 283&nbsp;000&nbsp;km² og en middelvannføring på 700&nbsp;m³/s.

Elva har utspring i fjellkjeden Yilehuli Shan, og renner i sørlig retning til den løper sammen med Songhua nær Da'an.

Elva er mye utsatt for flom og oversvømmelser, noe som sist skjedde i 1998 og 2005.

De største byene langs elva er Qiqihar og Nehe.
Labrador (andre betydninger)

**Labrador** har flere betydninger.

* Labrador – et administrativt område i Canada
* Labradorsjøen – et havstykke i det nordlige Atlanterhavet 
* Labradorhalvøya – et område i Nord-Amerika
* Labrador retriever – en hunderase
* Labradorsten – en bergart
Rio–Niterói-broen

**Rio–Niterói-broen** er en kassebro i armert betong som forbinder byene Rio de Janeiro og Niterói i Brasil. 

Broen ble åpnet i 1974, og har det offisielle navnet *Ponte Presidente [[Artur da Costa e Silva|Costa e Silva]]*, til ære for den brasilianske presidenten som tok beslutningen om at broen skulle bygges. Kallenavnet «Rio–Niterói» ble fort mer kjent enn det offisielle navnet.

Broen er 13290 m lang, hvorav 8836 m over vann. Hovedspennet er 72 m høyt, og hundretalls skip passerer under hver måned for å komme til og fra Guanabarabukten. Trafikkmengden er på 140&nbsp;000 kjøretøyer per dag, og det betales bompenger kun i én retning. Broen driftes av firmaet Ponte S.A.

## Eksterne lenker
* Webkamera: Ponte S.A.
* Satellittbilde fra Google Maps
* Fotogalleri
OL 1928

**OL 1928** kan vise til:

* Sommer-OL 1928 i Amsterdam i Nederland. 
* Vinter-OL 1928 i St. Moritz i Sveits.
OL 1932

**OL 1932** kan vise til:

* Sommer-OL 1932 i Los Angeles i California i USA.
* Vinter-OL 1932 i Lake Placid i New York i USA.
OL 1936

**OL 1936** kan vise til:

* Sommer-OL 1936 i Berlin i Tyskland.
* Vinter-OL 1936 i Garmisch-Partenkirchen i Tyskland.
OL 1940

**OL 1940** kan vise til:
* Sommer-OL 1940 i Tokyo
* Vinter-OL 1940 i Sapporo

Ingen av disse olympiadene ble imidlertid arrangert, på grunn av andre verdenskrig.
OL 1948

**OL 1948** kan vise til:
* Sommer-OL 1948 i London
* Vinter-OL 1948 i St. Moritz

Dette var de første olympiadene som ble arrangert etter andre verdenskrig.
OL 1924

**OL 1924** kan vise til:

* Sommer-OL 1924 i Paris i Frankrike. 
* Vinter-OL 1924 i Chamonix i Frankrike.
OL 1956

**OL 1956** kan vise til:

* Sommer-OL 1956 i Melbourne i den australske delstaten Victoria (hestesport foregikk i Stockholm).
* Vinter-OL 1956 i Cortina d'Ampezzo i Italia.
OL 1960

**OL 1960** kan vise til:

* Sommer-OL 1960 i Roma i Italia. 
* Vinter-OL 1960 i Squaw Valley i den amerikanske delstaten California.
OL 1968

**OL 1968** kan vise til:

* Sommer-OL 1968 i Mexico by i Mexico.
* Vinter-OL 1968 i Grenoble i Frankrike.
OL 1972

**OL 1972** kan vise til:

* Sommer-OL 1972 i München i Forbundsrepublikken Tyskland.
* Vinter-OL 1972 i Sapporo i Japan.
OL 1976

**OL 1976** kan vise til:

* Sommer-OL 1976 i Montreal i Québec i Canada.
* Vinter-OL 1976 i Innsbruck i Østerrike.
OL 1980

**OL 1980** kan vise til:

* Sommer-OL 1980 i Moskva i Sovjetunionen.
* Vinter-OL 1980 i Lake Placid i den amerikanske delstaten New York.
OL 1984

**OL 1984** kan vise til: 

* Sommer-OL 1984 i Los Angeles i den amerikanske delstaten California. 
* Vinter-OL 1984 i Sarajevo i Juguslavia.
OL 1988

**OL 1988** kan vise til:

* Sommer-OL 1988 i Seoul i Sør-Korea.
* Vinter-OL 1988 i Calgary i Aberta i Canada.
OL 1992

**OL 1992** kan vise til:

* Sommer-OL 1992 i Barcelona i Spania. 
* Vinter-OL 1992 i Albertville i Frankrike.
Guanabarabukten

**Guanabarabukten** (portugisisk: Baía da Guanabara) er en havbukt i det sørøstre Brasil i delstaten Rio de Janeiro. På vestsiden ligger byen Rio de Janeiro og på østsiden byene Niterói og São Gonçalo. 

I areal er bukten den nest største i Brasil, med sine 412&nbsp;km². Omkretsen er 143&nbsp;km. Guanabarabukten er 31&nbsp;km lang og 28&nbsp;km bred på det meste. Munningen ut mot Atlanterhavet er 1,5&nbsp;km bred. På nordsiden av munningen er fjellet Pico do Papagaio (Papegøyetinden) og på sørsiden ligger Pão de Açúcar (Sukkertoppen). Det er over 130 øyer i bukten.

Guanabarabukten krysses av den over 13&nbsp;km lange Rio–Niterói-broen, og det er stor ferge- og skipstrafikk. Rio de Janeiros havn og byens to flyplasser ligger ved bukten. Universitetsområdet ligger på den kunstige øya Fundão. Mange mindre broer forbinder de to største øyene, Fundão og Governador, med fastlandet.

## Eksterne lenker
* 
*  Informasjonssenter for Guanabarabukten
MI19

**MI19** var en avdeling av det britiske Directorate of Military Intelligence, som igjen var en del av War Office. MI19 var ansvarlig for å få informasjon fra krigsfanger under den annen verdenskrig.

Det ble opprinnelig grunnlagt i desember 1940 som MI19a, en underavdeling av MI19. Ett år senere, i desember 1941, ble det en uavhengig organisasjon selv om det fortsatt var nært assosiert med sin moderorganisasjon.

MI19 styrte Combined Services Detailed Interrogation Centres (CSDIC) ved Beaconsfield, Wilton Park og Latimer som vell som andre sentre utenlands.
 
MI19 administrerte et forhørssenter i Kensington Palace Gardens, London, under ledelse av Oberstløytnant Alexander Scotland. Dette stedet var kjent som *London Cage*. Stedet var gjenstand for en rekke rykter om tortur brukt mot fanger som var der. Flere fanger var SS- og Gestapomedlemmer som var mistenkt for krigsforbrytelser. Disse ble holdt som fanger etter den annen verdenskrig. 

## Referanser


## Relaterte artikler
*Alexander Scotland

## Eksterne lenker
* The Guardian (Ian Cobain) : ''The secrets of the London Cage'' 12.11.05.
* The Guardian: ''Britain's secret torture centre'' 17.12.05
* The Guardian: ''The postwar photographs that British authorities tried to keep hidden; Revealed: victims of UK's cold war torture camp'' 3.4.2006
* What happened to MI1 – MI4? MI5 FAQ
Alexander Scotland

**Alexander Paterson Scotland** (født 1882, død 1965) var en britisk arméoffiser og etterretningsoffiser.

Scotland er kjent for sitt arbeid under og etter den annen verdenskrig som øverstkommanderende for *[[London Cage]]*, et krigsfangefengsel som flere ganger har vært gjenstand for påstander om tortur av krigsfanger.

Scotland var offiser av Order of the British Empire.

## Referanser
MI4

**MI4** var en avdeling av British Directorate of Millitary Intelligence, Seksjon 4, som igjen var en del av War Office. MI4 var ansvarlig for luftrekognosering. MI4 er starten på organisasjonen som i dag er kjent som JARIC.
EM i turn for menn 2004

Det 26. europamesterskapet i turn for herrer ble arrangert i Ljubljana i Slovenia  15. – 18. april 2004.

## Resultater
### Lagkonkurranse

### Individuell mangekamp

### Apparatfinaler
#### Frittstående

#### Bøylehest

#### Ringer

#### Hopp

#### Skranke

#### Svingstang

## Medaljeoversikt

## Se også
* Europamesterskapet i turn 2004 for kvinner

## Eksterne lenker
* Offisielle resultater (pdf)
Mediacircus

**Mediacircus** (nå **ITV Studios Norway**) var en gruppe norske medieproduksjonsselskaper som besto av Mediacircus TV, Mediacircus E og Mediacircus Drama. Selskapene ble etablert i 2006 og 2007. De produserte blant annet TV-serier,  spill og webløsninger og drev med dramautvikling. Selskapet hadde kontorer i Oslo, mens hovedkontoret lå i Fortunen 7 i Bergen. Daglig leder for selskapet var Eldar Nakken. 

Foruten utvikling og produksjon av innhold for det norske markedet har gruppen også eksportert formater og ferdige produksjoner til det internasjonale markedet. 

Mediacircus TV ble eid av Eldar Nakken og Jon Sverre Høiden, Mediacircus Drama og Mediacircus E av Eldar Nakken. 

I 2012 ble selskapet kjøpt av britiske ITV og skiftet navn til *ITV Studios Nordic*.

## Produksjoner
* *Byspillet Varg Veum*
* *Sarahs fornemmelse av kultur*
* *Skaperen*
* *Landstinget*
* *[[Krafttaket]]*
* *Budbringerne*
* *Krimkommisjonen*
* *[[330 Skvadronen (TV-serie)|330 Skvadronen]]*
* *Hjelper hjerne*
* *Kystpatruljen*
* *Lærerne*
* *Sommerspillet / Sommerkveld i Arendal (2010)*
* *Gullruten (2010–2012)*
* *Jagerpilotene*
* *Koht på jobben*
* *Jeg vil takke livet*
* *Amatørenes Aften*
* *Heder & Hammer*
* *Alarm 113*
* *Redningsskøyta*

## Referanser


## Eksterne lenker
* Mediacircus' hjemmeside
* Disse kan vinne Gullruten   
* Virtuell Varg Veum
330 Skvadronen (TV-serie)

***330 Skvadronen*** er en norsk dokumentarserie som gikk på NRK1 i 2009. Serien omhandlet luftforsvarets redningstjeneste, 330 skvadron. Hver episode fulgte noen av de redningsaksjonene som skvadron utførte. Serien ble produsert av Mediacircus. 

## Eksterne lenker
*
EM i turn 2005

Det 1. europamesterskapet i turn individuelt for herrer og kvinner ble arrangert 2. til 5. juni 2005 i Debrecen i Ungarn.

## Herrer
### Individuell mangekamp

### Apparatfinaler
#### Frittstående
*  Marian Dragulescu 
*  Razvan Dorin Selariu 
*  Robert Gal 

#### Bøylehest
*  Krisztián Berki 
*  Maruis Daniel Urzica 
*  Nikolai Ktyukov 

#### Ringer
*  Andrea Coppolino 
*  Yuri van Gelder 
*  Alexander Safoshkin 

#### Hopp
*  Evgeni Sapronenko 
*  Filip Yanev 
*  Razvan Dorin Selariu 

#### Skranke
*  Manuel Carballo 
*  Yann Cucherat 
*  Mitja Petkovsek 

#### Svingstang
*  Fabian Hambuechen 
*  Igor Cassina 
*  Valeri Goncharov 

## Kvinner
### Individuell mangekamp

### Apparatfinaler

#### Hopp
*  Francesca Belloni 
*  Anna Pavlova 
*  Aagje Vanwalleghem 

#### Skranke
*  Émilie Le Pennec 
*  Tania Gener 
*  Dariya Zgoba 

#### Bom
*  Cătălina Ponor 
*  Marine Debauve 
*  Anna Pavlova 

#### Frittstående
*  Isabelle Severino 
*  Suzanne Harmes 
*  Émilie Le Pennec 

## Medaljeoversikt
Kongehusets 100-årsmedalje

**Kongehusets 100-årsmedalje** er en norsk, kongelig medalje, innstiftet av kong Harald 25. november 2005 til minne om det norske kongehusets hundreårsjubileum. Innstiftelsesdagen markerte hundreåret for kong Haakons ankomst til Norge.

## Utforming
Kongehusets 100-årsmedalje er i sølv. Medaljen er rund med en diameter på 30 mm og har en kongekrone på toppen. På avers bærer den kong Haakon VIIs portrett sammen med innskriften «KONGEHUSET 100 ÅR». Revers har en krans av eikeblader. Over kransen står innskriften «ALT FOR NORGE», valgspråket for kong Haakon, kong Olav og kong Harald. Under eikekransen er årstallene «1905–2005» plassert.

Medaljen er opphengt i et blått bånd med kanter i hvitt og rødt. Dette er fargene i Norges flagg. Samme fargemønster ble også benyttet i båndet for ordenen Den norske løve.

Medaljen er produsert av firmaet Carl Poellath.

## Tildeling
Kongehusets 100-årsmedalje ble tildelt i forbindelse med feiringen av hundreåret for Norges selvstendighet og kongehuset i 2005. Medaljen ble tildelt medlemmer av kongehuset, etterkommere etter kong Haakon og dronning Maud, personer ved Det kongelige hoff, regjeringens medlemmer, Stortingets presidentskap, fylkesmenn, Den norske kirkes biskoper, politimestre, andre tjenestemenn og personer som har bistått kongefamilien. Det ble produsert ca. 400 medaljer, hvorav 366 ble utdelt.

## Rangering
Kongehusets 100-årsmedalje rangerer som nummer 29 på listen over offisielle norske utmerkelser, bak H.M. Kongens erindringsmedalje i gull, men foran Kong Haakon VIIs minnemedalje.

## Referanser
Solveig Tufte Johansen

**Solveig Tufte Johansen** (født 1945) er pastor i Skien Misjonskirke og jobber også som institusjonsprest på Borgestadklinikken i Skien.

Hun er utdannet sykepleier og har tidligere jobbet på Høgskolen i Telemark. Hun er skribent i *Ettertanke*-spalten i *[[Vårt Land]]* og har også vært hovedtaler på KABBs årlige sommerstevne.

Johansen er mor til Bård Tufte Johansen.

## Bibliografi
* *Bare natten har verdensrom*, Luther Forlag (2009) 

## Referanser
Lee Woon-jae

**Lee Woon-jae** (født 26. april 1973 i Cheongju i Nord-Chungcheong) er en sørkoreansk fotballspiller som spiller for Suwon Samsung Bluewings i K-League, den øverste fotballdivisjonen i Sør-Korea. Han er en målvakt på 182&nbsp;cm.

Han har førstekeeper for landslaget til Sør-Korea i lang tid, og var med i troppene i verdensmesterskapene i 1994, 2002, 2006 og 2010.

## Referanser


## Eksterne lenker
*
Grenoble Foot 38

**Grenoble Foot 38** er en fransk fotballklubb fra Grenoble, en by ved foten av de franske Alpene. 

Klubben spiller i hvite og blå hjemmedrakter og røde bortedrakter. 

Klubben ble grunnlagt i 1892 som **Football Club de Grenoble**. Det var først i 1997 at klubben fikk sitt nåværende navn. Klubben ble kjøpt opp i 2004 av det japanske selskapet Index Holdings som snart senere finansierte ett nytt stadion til klubben, Stade des Alpes som har en kapasitet på litt over 20,000. 

Nåværende trener for klubben er Yvon Pouliquen, som tok over fra Mehmed Baždarević fra Bosnia-Hercegovina i september 2010. 

## Eksterne lenker
*
Biomat

**Biomat** er i Science Fiction en slags en biologisk robot bestående av komplekse og programmerbare organiske molekyler. 

Uttrykket dukket først opp i romanen Nabou, en tysk roman fra 1968 av Günther Krupkat. I Nabou følger vi en ekspedisjon til Jordens indre. Her forklares en "biomat" som en slags cyborg sendt av en utenomjordisk rase.

Også i den norske TV-serien Blindpassasjer fra 1978 møter vi en biomat som (i form av støv) smugles ombord i Stjerneskipet Marco Polo under et oppdrag til planeten Rossum. Mens mannskapet på 5 ligger i dvale tar biomaten plassen til en av mannskapet.

Vi kan konkludere med at en biomat er svært likt et menneske, både i utseende og oppførsel, og det kan være nærmest umulig å skille den fra et menneske uten inngående undersøkelser.

## Referanser
Andorra i Eurovision Song Contest

**Andorra debuterte i** **Eurovision Song Contest** i 2004 og har deltatt seks ganger uten å kvalifisere seg til finalen. Landet var nærmest å kvalifisere seg til finalen i 2007, da gruppen Anonymous endte på en tolvteplass i semifinalen. I forkant av Eurovision Song Contest 2010 trakk Andorra seg fra konkurransen og har ikke deltatt siden. 

## Historikk
Den lille fjellstaten i Pyreneene hadde i flere år vist interesse for å delta i Eurovision Song Contest. I 2004 innførte EBU ordningen med semifinale, og Andorra debuterte i konkurransen gjennom landets allmennkringkaster, Ràdio i Televisió d'Andorra (RTVA). 

### «Fast» semifinalist
Andorra debuterte i semifinalen onsdag 12. mai 2004 i Istanbul i Tyrkia. Der ble landets bidrag, «Jugarem a estimar-nos», nummer 18 av 22 deltakere. Andorra fikk bare 12 poeng – samtlige fra nabolandet Spania. 

De neste fem årene klarte Andorra aldri å kvalifisere seg til finalen. I 2007 var landet en av forhåndsfavorittene med «Salvem el món». Bidraget endte til slutt på en tolvteplass i semifinalen, bare 11 poeng unna kvalifisering til finalen. 

I desember 2009 kunngjorde RTVA at landet ikke ville delta i Eurovision Song Contest 2010 på grunn av kanalens vanskelige økonomi. Andorra har ikke deltatt i konkurransen siden.

### Katalansk gjør sin entré
Med Andorras debut ble det katalanske språket for første gang brukt i Eurovision Song Contest. Spania har aldri fremført noen av sine bidrag på annet enn spansk, fransk eller engelsk. I 1968 ville imidlertid den spanske artisten Joan Manuel Serrat synge Spanias bidrag «La, la, la» på katalansk. Det ønsket derimot ikke Franco-regimet og byttet ham ut med Massiel som fremførte den på spansk. «La, la, la» endte opp med å vinne Eurovision Song Contest 1968, hårfint foran forhåndsfavoritten Cliff Richard med «Congratulations». 

## Deltakere
Under er en liste over Andorras deltakere, plasseringer og poeng i konkurransen. 
;Fargekoder

## Stemmehistorikk

Fra 2004 til 2009 ga Andorra flest poeng til:

Merk: Tabellen ovenfor inkluderer bare stemmer i finaler.  Poeng fra semifinalene er ikke med.

I semifinalene har Andorra fått flest poeng fra: 

Merk: Tabellen ovenfor inkluderer bare stemmer til Andorrai semifinaler. Andorra har aldri deltatt i en finale.

Norge har fått til sammen 13 poeng fra Andorra: ett i 2005, to i 2008 og ti i 2009.

## Galleri

File:Flickr - proteusbcn - Eurovision Song Contes 2004 - Istambul (24).jpg|Marta Roure i Istanbul 2004
File:ESC 2007 Andorra - Anonymous - Salvem el mon.jpg|Anonymous i Helsingfors 2007
File:Gisela (Andorra) performing 6.jpg|Gisela i Beograd 2008

## Kommentatorer og poengutdelere

## Referanser
Hallgeir Finbråten

**Hallgeir Finbråten** (født 1. november 1965) er en norsk tidligere fotballspiller som gjennom sin aktive karriere spilte for Eidsvold Turn, Hamarkameratene og . Han var venstreback og fikk eliteseriekamper både for Ham-Kam og Lyn.

Finbråten har én kamp for Norges U21-landslag, som var en bortekamp mot Polen i 1987. Før det hadde han også vært involvert på guttelandslaget.

Da Ham-Kam mislykkes tre år på rad i å rykke tilbake opp i den øverste divisjonen, valgte Finbråten å dra videre til spill i Eliteserien med Lyn. Overgangssummen fastsatt av fotballforbundet var på 125 000 kroner. Tre sesonger var han fast inventar på Lyns venstreback. Ham-Kam ønsket hente ham tilbake til 1992-sesongen, da Hamar-klubben hadde rykket opp i toppdivisjonen igjen, men han forble i Lyn. Før 1994-sesongen ga Finbråten seg hos Lyn, da en krevende jobb gjorde det umulig å satse videre på toppnivå.

Hans far Øivind Finbråten spilte indre venstre og venstreback på A-laget til Eidsvold Turn fra 1951 til 1966, og hadde senere sentrale stillinger i klubben. Hans bror Tom Rune Finbråten spilte også for Eidsvold Turn i perioden 1978 til 1986, og fikk over 160 kamper for klubben.

## Karriereoversikt

## Referanser


## Eksterne lenker
* 
* Eidsvold-Turn.no – Finbråtens spillerprofil hos Eidsvold Turn
* HamKam.no – Finbråtens spillerprofil hos Hamarkameratene
* LynFotball.net – Finbråtens spillerprofil hos Lyn
Sebastian Wiklander

**Sebastian Tonie Wiklander** (født 5. april 1976 i  Göteborg, død 9. juni 2018) var en svensk fotballspiller som spilte for den svenske klubben Vallentuna BK. Wiklander var kjent som en hardtarbeidende midtbanespiller med stor løpskapasitet som spilte for en rekke førstedivisjonsklubber i Sverige, Norge og Finland.

Wiklander begynte sin fotballkarriere hos IFK Fjärås, før han gikk videre til IS Halmia. Foran 1999-sesongen meldte han overgang til Umeå FC før han i 2000 dro til Norge og Hamarkameratene, hvor han var plaget av skader og bare fikk 19 kamper. Deretter fulgte en kort periode i Nybergsund IL ut sommeren 2000, før han igjen dro tilbake til Sverige og FC Café Opera hvor han spilte i to sesonger og fikk over 30 kamper.

I 2004 meldte Wiklander overgang til finske IFK Mariehamn og spilte ut sesongen 2005, før han vinteren 2006 dro tilbake til Sverige og Valsta Syrianska IK. Han fikk imidlertid bare en halv sesong for klubben etter hard konkurranse om plassene og ble løst fra kontrakten. Rett etter dette signerte han for Vallentuna BK.

## Referanser


## Eksterne lenker
* 
* VallentunaFotboll.com – Wiklanders spillerprofil hos Vallentuna BK 
* HamKam.no – Wiklanders spillerprofil hos Hamarkameratene
* NIFS.no – Wiklanders spillerprofil hos Norsk & Internasjonal Fotballstatistikk
EM i turn for kvinner 1973

Det niende europamesterskapet i turn for kvinner ble arrangert i London i 1973. 

For Norge deltok kun Unni Holmen, hun fikk 22.-plass i mangekampen, med 34,300 poeng. 

## Resultater

### Individuell mangekamp

### Apparatfinaler
#### Hopp

#### Skranke

#### Bom

#### Frittstående

## Medaljeoversikt

## Se også
* Europamesterskapet i turn 1973 for herrer

## Eksterne lenker
* Resultater mangekamp
* Resultater apparatfinaler
Tina Bachmann (skiskytter)

**Tina Bachmann ** (født 1986) er en tysk tidligere skiskytter. Hun representerte klubben *SG Stahl Schmiedeberg*.

Bachmann debuterte i Europacupen i 2004 og hun har fire europacupseire. Hun har også tre medaljer fra Europamesterskap. I 2006 var hun med på å ta gull på juniorstafetten, og i 2008 og 2009 var hun med på å ta henholdsvis sølv og bronse på seniorstafetten. I tillegg har hun tre fjerdeplasser i europamesterskap. Hennes beste resultat fra et juniorverdensmesterskap er en 11.-plass fra sprinten i Kontiolax i 2005. 

Bachmann debuterte i verdenscupen med en 23.-plass på sprinten i Trondheim i sesongen 2008/09. Hun deltok også i neste verdenscuprunde i Khanty-Mansijsk, hvor hun vant sprinten. Hun skjøt to fulle hus og slo lagvenninnen Simone Hauswald og svenske Anna Carin Olofsson-Zidek med henholdsvis 3,7 sekunder og 19,3 sekunder. Bachmann ble nummer 49 i verdenscupen i debutsesongen, men hun gikk kun fire verdenscuprenn.

Hun var med på Tysklands lag som vant 4 x 6 km stafett under VM i skiskyting 2011 i Khanty-Mansijsk, hvor hun også tok sølv på 15 km.

## Meritter
(*Per 6. april 2009*)
### Juniorverdensmesterskap

### Europamesterskap

## Referanser


## Eksterne lenker
* 
* Tina Bachmanns hjemmeside (tysk)
Liste over Riigikogus presidenter

**Riigikogus president** er leder for Estlands nasjonalforsamling.

#### Rahvuskogus førstekammer

#### Rahvuskogus andrekammer

#### Riigivolikogu

#### Riiginõukogu

#### Den estiske kongressen
Den estiske kongressen var et grasrotparlament som ble etablert som en del av prosessen i å vinne tilbake uavhengighet fra Sovjetunionen.
 

#### Grunnlovsforsamlingen (Põhiseaduse Assamblee)

## Fotnoter

## Eksterne lenker
*